Diari Oficial de la Generalitat Valenciana


Sumari del DOGV 4435, del 07-02-2003 (2003/1230)

ORDRE de 30 de gener de 2003, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a centre de salut, el dret de propietat que es té sobre l'immoble de 1.020 m2 de superfície, situat al polígon Accés d'Ademús, barri de la Coma de Paterna (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1230


Data del document
:   30-01-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Paterna
    * propietat immobiliària
    * cultura regional

ORDRE de 30 de gener de 2003, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a centre de salut, el dret de propietat que es té sobre l'immoble de 1.020 m2 de superfície, situat al polígon Accés d'Ademús, barri de la Coma de Paterna (València). [2003/1230]
  
Mitjançant escriptura pública d'acceptació de cessió atorgada davant del notari de València, el senyor Francisco Sapena Davo, el dia 31 d'octubre de 2002, la Generalitat Valenciana va adquirir el dret de propietat sobre l'immoble de 1.020 m2 de superfície situat al polígon Accés d'Ademús, barri de la Coma de Paterna (València), que consta en l'Inventari General de Béns i Drets de la Generalitat Valenciana amb el codi A02/46/190/0022 com a bé patrimonial.
  
De conformitat amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat, per a ser destinat a centre de salut.
  
En virtut de tot això, i d'acord amb el que disposen els articles 61 i 63 del text legal mencionat
  
ORDENE
  
Primer
  
Afectar al domini públic de la Generalitat Valenciana, per a ser usat com centre salut, el dret de propietat que es té sobre l'immoble situat al polígon Accés d'Ademús, barri de la Coma de Paterna (València), de 1.020 m2 de superfície, que consta en l'Inventari General de Béns i Drets de la Generalitat Valenciana amb el codi A02/46/190/0022 i confronta: nord, carrer de Silla, zona verda enmig, sud, parcel·la 35 i plaça de Puçol; oest, prolongació del carrer de Bocairent, i sud, prolongació del carrer del Puig.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre ell, inclosa l'administració i conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 30 de gener de 2003
  
El conseller d'Economia, Hisenda i Ocupació